Ericu950/Stoicheia-meter-silver huggingface dataset:
μία ἐστὶν ἡ λαμπρότης , ἀλλ ἐρχομένη πρὸς ἡμᾶς πολλὰς λαμπρότητας ἀποτελεῖ , λαμπρότητα ἐλεημοσύνης , λαμπρότητα σωφροσύνης , λαμπρότητα φιλοξενίας , λαμπρότητα φιλοστοργίας .
παρὰ μὲν τῷ θεῷ μία λαμπρότης 0 ·
αὕτη δὲ εἰς ἡμᾶς πεμπομένη , ταῖς ἐνεργείαις διαφόρους ἀποτελεῖ τὰς μαρμαρυγάς ·
τῷ μὲν χαριζομένη λαμπρότητα προφητείας , ἄλλῳ λαμπρότητα ἀποστολῆς , ἄλλῳ λαμπρότητα μαρτυρίου 0 1 2 .
ἐκεῖ μὲν μία λαμπρότης 0 ·
εἰς ἡμᾶς δὲ πολλαί , Μετὰ σοῦ ἡ ἀρχὴ ἐν ἡμέρᾳ τῆς δυνάμεώς σου ἐν ταῖς λαμπρότησι τῶν ἁγίων σου 0 .
μὴ πάντες διδάσκαλοι 0 ;
Οὐχ ἁπλῶς οὕτω διαιρεῖ ὁ Παῦλος , ἀλλ ὡς εὑρίσκει ψυχὰς ἐπιτηδείας , οὐ κατὰ τὴν αὐθεντίαν μερίζει , ἀλλὰ κατὰ τὴν ὁμολογίαν τῆς πίστεως ·
οὐχ ὅτι παρὰ τὸ βούλημα αὐτοῦ δίδωσιν , οὐ δὲ παρὰ τὸ θέλημα , ἀλλ ὅτι τὸ θέλημα αὐτοῦ οὐκ ἔστιν ἄκριτον , ἀλλὰ κατὰ τὰ χαρίσματα τῶν δωρεῶν 0 1 .
ὥσπερ γὰρ τὰ ἀνθηρὰ καὶ εὐβαφῆ τῆς βασιλικῆς ἐσθῆτος δέχεται μὲν ἀκτῖνα ἡλιακήν , διαφόρους δὲ τὰς μαρμαρυγὰς ἀνατέλλει , καὶ οἷον ἂν εἴη τῆς βαφῆς τὸ κάλλος , τοιαύτην τὴν εὔχροιαν ἀπεργάζεται , καὶ ὥσπερ ὑπὸ τῆς προκειμένης βαφῆς μεταβάπτεται καὶ τοῦ ἀέρος τὸ κάλλος εἰς χρυσὸν ἢ εἰς πορφύραν ἢ εἰς πράσινον ἢ εἰς ἄλλο τι τῶν χρωμάτων , οὐ τῆς ἀκτῖνος μεριζομένης , ἀλλὰ τῆς ἐσθῆτος τὴν οἰκονομίαν τῆς ἀκτῖνος σχηματιζομένης τῷ φωτί 0 .
τοιούτοις ἀεὶ ἄνθεσι λάμπει τῆς ἐκκλησίας τὸ κάλλος , βασιλικὴν ἔχουσα τὴν ἐσθῆτα καὶ ἐστολισμένη οὐράνιον καὶ ποικίλην στολήν , Θυγατέρες βασιλέων ἐν τῇ τιμῇ σου ·
πάρεστι ἡ βασίλισσα ἐκ δεξιῶν σου ἐν ἱματισμῷ διαχρύσῳ περιβεβλημένη , πεποικιλμένη .
πῶς πεποίκιλται ;
ταῖς τοῦ ἁγίου πνεύματος δωρεαῖς , Ἐνεργοῦντος τοῦ θεοῦ σημείοις καὶ τέρασι καὶ ποικίλαις δυνάμεσι , καὶ πνεύματος ἁγίου μερισμοῖς 0 .
ἀλλὰ τί ὀνομάσω τοῦ Χριστοῦ τὴν ἐκκλησίαν ;
νύμφην ἐστολισμένην , βασιλίδα κεκαλλωπισμένην , παράδεισον κομῶντα , λειμῶνα βρύοντα τὴν εὐκαρπίαν , καὶ εἴ τι ἕτερον ἂν εἴπω , τῆς ἀξίας ἔλαττον φθέγγομαι .
ἀγαλλιάσθω ἡ ψυχή μου ἐπὶ τῷ κυρίῳ ·
ἐνέδυσε γάρ με ἱμάτιον σωτηρίου .
καὶ ἐπειδὴ ἐν ὑποδείγματι ἦν , καὶ ὅλον τὸ κάλλος τῆς ἐκκλησίας οὐκ ἠδύνατο φράσαι , διαφορὰν αὐτῷ περιτίθησι , Ὡς νύμφην κατεκόσμησέ με κόσμῳ , καὶ ὡς νυμφίῳ περιέθηκέ μοι μίτραν , καὶ ὡς γῆν αὔξουσαν τὰ γεννήματα αὐτῆς , καὶ ὡς κῆπον λαχάνων τὰ σπέρματα αὐτοῦ 0 .
κῆπος γὰρ ὡς ἀληθῶς κεκλεισμένος καὶ παράδεισος ἡ ἐκκλησία τοῦ θεοῦ τοῦ ζῶντος 0 1 ·
παράδεισον δὲ λέγω οὐ κατὰ τὸν ἀρχαῖον ἐκεῖνον , ἀλλὰ πολὺ ἐκείνου ἀνώτερον .
ἐκεῖ μὲν γὰρ ἐβασίλευσεν ὄφις , ἐνταῦθα δὲ βασιλεύει ὁ Χριστός .
μὴ τῇ ἀξιοπιστίᾳ πρόσεχε τοῦ ὀνόματος , ἀλλὰ τῇ δυνάμει τοῦ πράγματος .
Οὔτε γὰρ παράδεισός ἐστι θαυμαστός , ἐὰν μὴ ἔχῃ θεοῦ ἐντολὴν τηρουμένην ·
οὔ τε τὰ εὐτελῆ τῶν τόπων ὑβρίζεται , ἐὰν ἔχῃ θεοῦ βασιλεύοντος τὸν νόμον .
τί βέλτιον 0 ;
τί κρεῖττον 0 ;
παράδεισος ἢ κοπρία 0 ;
ἀλλ ὅμως τὸν Ἀδὰμ διὰ τὴν παράβασιν παράδεισος οὐκ ὠφέλησεν ·
τὸν Ἰὼβ δὲ διὰ τὴν ὑπομονὴν κοπρία οὐκ ἔβλαψεν ·
ὁ Ἀδὰμ ἐν παραδείσῳ καταισχύνεται διὰ τὴν παρακοήν , Ἰὼβ δὲ ἐπὶ τῆς κοπρίας στεφανοῦται διὰ τὴν ὑπομονήν .
Οὐδαμοῦ γὰρ ἀξιοπιστία τῶν τόπων συμβάλλεται , μὴ συντρεχούσης τῆς ἀγαθῆς γνώμης ·
καὶ παραδείσου ὑψηλότερος ὁ οὐρανός , ἀλλὰ πίπτει ἐκεῖθεν ὁ διάβολος 0 .
ἡ γῆ βαθεῖα , καὶ ὁ οὐρανὸς μετεωρίζεται 0 ·
πίπτει ἐξ οὐρανοῦ ὁ διάβολος παραβάς , Ἐθεώρουν τὸν σατανᾶν ὡς ἀστραπὴν ἐκ τοῦ οὐρανοῦ πεσόντα ·
ὑψοῦνται δὲ ἀπὸ γῆς πτωχοί , Ὁ ἐγείρων ἀπὸ γῆς πτωχόν , καὶ ἀπὸ κοπρίας ἀνυψῶν πένητα .
ὁρᾷς ὡς οὐχ ἡ τῶν τόπων διαφορὰ χαρίζεται ἡμῖν τὰ πλεονεκτήματα , ἀλλὰ πανταχοῦ πίστις καὶ ὑπομονὴ καὶ ἐλπὶς τοὺς στεφάνους πλέκει τοῖς ἀξίοις ;
Οὐδὲν κοιτῶνος σεμνότερον , οὐδὲν θεάτρου γυμνότερον 0 1 2 ·
τί ὠφέλησε τὴν ἀκόλαστον Αἰγυπτίαν ἡ ἐν κοιτῶνι μοιχεία ;
τί ἔβλαψε τὴν πρωτομάρτυρα Θέκλαν τὸ ἐν θεάτρῳ γυμνὴν παλαίειν ;
Οὐχ ἡμάρτηκε γυμνουμένη , οὐχ ὑβρίζεται ἡ ἁγία , ἀλλὰ στεφανοῦται .
καὶ ἡ μὲν ἐν τῷ θεάτρῳ στεφανοῦται , ἡ δὲ ἐν τῷ νυμφῶνι στηλιτεύεται .
τί ὠφέλησε τὰ εἴδωλα , καὶ ἡ τῶν μὴ ὄντων προσκύνησις 0 ;
τὰ τῶν ναῶν μεγέθη λέγω ·
τί δὲ ἔβλαψε τοὺς μάρτυρας ἡ τῶν τάφων εὐτέλεια ;
οὐ κατῃσχύνθη ἡ πλάνη ἐν μεγέθει , καὶ ὑψώθη τὰ τῶν μαρτύρων ἐν ταπεινώσει ;
Οὕτως ἡ ἐκκλησία θεοῦ τοῦ ζῶντος παράδεισός ἐστι τρυφῆς .
ἐν τῷ παραδείσῳ ἐκείνῳ ὁ ὄφις ἐχόρευσε , καὶ ἠπάτα .
ἐν τῷ παραδείσῳ τούτῳ λέγει ὁ σωτήρ ·
ἰδοὺ δέδωκα ὑμῖν τὴν ἐξουσίαν τοῦ πατεῖν ἐπάνω ὄφεων καὶ σκορπίων , καὶ ἐπὶ πᾶσαν τὴν δύναμιν τοῦ ἐχθροῦ , καὶ οὐδὲν ὑμᾶς οὐ μὴ ἀδικήσει .
ἐν τῷ παραδείσῳ ἐκλείσθη ἡ ὁδὸς τῆς ζωῆς τῷ Ἀδὰμ διὰ τὴν παράβασιν .
καὶ ἵνα δείξῃ ὁ θεός , ὅτι οὐκ ἐμποδίζεται ἡ ἐνάρετος ψυχή , ἔξω τοῦ παραδείσου τὰ μείζονα λαμβάνει τῶν ἐν τῷ παραδείσῳ ·
τῷ Ἀδὰμ ἀποκλείεται ὁ παράδεισος καὶ Πέτρος πιστεύεται τὰς κλεῖς τοῦ οὐρανοῦ ·
ἀδὰμ ἐκβάλλεται τοῦ παραδείσου , καὶ Παῦλος ἁρπάζεται ἕως τρίτου οὐρανοῦ ·
τῷ Ἀδὰμ ἀποτειχίζεται τὸ ξύλον τῆς ζωῆς .
Εἶπε γὰρ ὁ θεός φησι ·
μήποτε ἅψηται Ἀδὰμ τοῦ ξύλου τῆς ζωῆς .
ἐκεῖ ἡ ζωὴ κεκώλυται , καὶ τὸ ξύλον τῆς ζωῆς ἐκωλύθη παρὰ τοῦ παραβάντος ·
ὧδε ἐπάγη τὸ ξύλον τοῦ σταυροῦ , καὶ πάντες οἱ βουλόμενοι τρυγῶσι ζωὴν αἰώνιον .
ἐν τῷ παραδείσῳ μετὰ τὴν παράβασιν κρύπτεται ὁ Ἀδὰμ τὸν θεόν , ὑπὸ τοῦ συνειδότος πληττόμενος ·
ἀνακαλεῖται αὐτὸν ὁ τὰ πάντα ζητῶν , καί φησιν ·
Οὐκ ᾔδεις γὰρ ποῦ ἐστιν ;
ἀδὰμ ποῦ εἶ ;
ἐλέγχων αὐτοῦ τὴν παρανομίαν λέγει Ποῦ εἶ ;
ἀντὶ τοῦ ἐν τίσιν εἶ ;
μὴ ἰσοθεΐαν σοι ἤνεγκεν ἡ ἀπάτη τοῦ ὄφεως ;
εἶδες πῶς γεγύμνωσαι ;
ποῦ εἶ ;
τῆς φωνῆς σου ἤκουσα , καὶ ἐκρύβην .
ἐκεῖνος κρύπτεται ἐν παραδείσῳ ·
οἱ ἀπόστολοι λέγουσιν ·
ἡμεῖς πάντες ἀνακεκαλυμμένῳ προσώπῳ τὴν δόξαν κυρίου κατοπτριζόμεθα , ἀπὸ δόξης εἰς δόξαν .
Εἶδες παρρησίαν ἔξω τοῦ παραδείσου ;
εἶδες αἰσχύνην ἔσω τοῦ παραδείσου ;
ἐν τῷ παραδείσῳ μετὰ τὴν παράβασιν ἐνέδυσεν ὁ θεὸς τὸν Ἀδὰμ χιτῶνας δερματίνους .
ἴδωμεν τί ἐνδέδυται .
ἐκεῖνος ἐκεῖ χιτῶνα ἐνεδύσατο ·
ὧδε ὅσοι εἰς Χριστὸν ἐβαπτίσθησαν , Χριστὸν ἐνεδύσαντο .
ἐκεῖ ἀποκλεισθέντος τοῦ παραδείσου , τὰ χερουβὶμ καὶ ἡ στρεφομένη ῥομφαία κωλύουσα τὴν ὁδὸν τοῦ παραδείσου 0 ·
καὶ ἦν ὥσπερ τεῖχος καὶ ἀποτείχισμα τῷ Ἀδάμ , μὴ συγχωροῦν εἰσελθεῖν διὰ τὴν παρακοὴν τὴν ἐν παραδείσῳ μετὰ τὴν παράβασιν .
Οὐκ εἰς κατηγορίαν λέγω τοῦ παραδείσου , ἀλλ ὅτι ἐκεῖνο τὸ θεοπρεπὲς χωρίον οὐδὲν ὠφέλησε τὸν μὴ μετὰ γνώμης ἀγαθῆς ἀναστρέφεσθαι βουληθέντα .
καὶ ἦν πυρὸς τεῖχος κυκλοῦν τὸν παράδεισον , καὶ μὴ συγχωροῦν τῷ παραβάντι εἰσελθεῖν ·
ἵνα δείξῃ ὁ θεός , ὅτι οὐ τὸ πῦρ πολέμιον ἦν αὐτῷ , ἀλλ ἡ παράβασις τὸν Ἀδὰμ ἐκώλυσε τοῦ πυρὸς τὸ τεῖχος εἰσελθεῖν ·
καὶ Ἠλίαν ἅρμα πυρὸς ἥρπασεν εἰς τὸν οὐρανόν .
Οὐ ψεύδεται ἡ ἐκκλησία τοῦ θεοῦ λέγουσα ·
ἐνέδυσέ με ὁ θεὸς ἱμάτιον σωτηρίου , καὶ ὡς νύμφην κατεκόσμησέ με κόσμῳ , ὡς γῆν αὔξουσαν τὰ γεννήματα αὐτῆς , καὶ μέγας τῆς ἀληθείας κῆπος οὗτος ὁ μέγας παράδεισος , ἡ ἐκκλησία ἡ οἰκουμενική 0 .
χριστὸς βασιλεύει καὶ νομοθετῶν πιστεύεται , εἰ μήπου τις εὑρεθῇ ἐν τῇ ἐκκλησίᾳ αἱρετικὴν πλάνην νοσῶν ὑπὸ τῆς τῶν ὄφεων διδασκαλίας , λέγω δὴ τῆς αἱρετικῆς πλάνης , καὶ ἐκβαλλόμενος ἐντεῦθεν , ὡς τοῦ παραδείσου Ἀδάμ 0 .
ὥσπερ γὰρ ἐκεῖ ὁ πεισθεὶς τῇ τοῦ ὄφεως διδασκαλίᾳ ἐξωρίσθη τοῦ παραδείσου , οὕτω καὶ ἐν τῇ ἐκκλησίᾳ οἱ Παύλῳ μὴ πειθόμενοι , ὑπὸ Πέτρου μὴ διδασκόμενοι , ἀλλὰ ταῖς τῶν ὄφεων πειθόμενοι διδασκαλίαις , ἐκβάλλονται τούτου τοῦ παραδείσου .
ζηλῶ γὰρ ὑμᾶς ζῆλον θεοῦ ·
φοβοῦμαι δὲ μήπως , ὡς ὁ ὄφις ἐξηπάτησεν Εὔαν , οὕτω φθαρῇ τὰ νοήματα ὑμῶν .
ἀλλ οὐκ ἔχει χώραν ἐνταῦθα ὄφεως διδασκαλία , τοῦ μεγάλου ποιμένος τῇ βακτηρίᾳ τῆς πίστεως συντρίβοντος τὴν κεφαλὴν τῶν ὄφεων .
καὶ γὰρ ὡς ποιμὴν ὁ θαυμάσιος ἡμῶν πατὴρ συντρίβει τὰς κεφαλὰς τῶν δρακόντων τῇ εὐαγγελικῇ πίστει καὶ τῇ εἰς Χριστὸν ἐλπίδι 0 ·
καὶ ὡς ἄριστος φυτοκόμος καὶ κηπουρός , τρέφει μὲν τὰ φυτὰ τῆς ἐκκλησίας , ἐκριζοῖ δέ , εἴ τι νόθον σπέρμα καὶ βλάστημα 0 1 ·
τὴν νόσον τῆς δυσσεβείας , τὴν πλάνην τὴν Ἑλληνικὴν ὡς ἀκάνθας πυρὶ παραδίδωσι 0 ·
τὴν δὲ αἱρετικὴν πλάνην ὡς ἄγρωστιν ἐκτίλας ἐκβάλλει , ζήλῳ ἐνδεδυμένος θεοῦ , ὃν οἱ πολλοὶ ἀγνοοῦσιν .
Εἰώθασι γάρ τινες κατασοφιστεύειν τῆς ἐκκλησίας καὶ τῶν ἁγίων ποιμένων , ὥσπερ οὖν καὶ τούτου τοῦ θαυμασίου πατρός 0 ·
καὶ πολλοὶ ἐν ἐπιεικείας σχήματι ἀργίαν εἰσάγουσι , καὶ ζῆλον ὑβρίζουσι , καὶ θεοῦ ἀκμάζοντα λόγον πειρῶνται ἀμβλύνειν .
ἔστι γὰρ εὑρεῖν τινα ἐν σχήματι ἐπιεικείας λέγοντα ·
τί γὰρ κοινὸν ἔχομεν πρὸς τοὺς Ἕλληνας ;
θέλει σωθῆναι ;
σωθήτω .
ὁ ταῦτα λέγων οὐδέπω ἐτρώθη ζήλῳ εὐσεβείας .
ὁ βλέπων ἀπολλύμενον καὶ μὴ πενθῶν τὴν ἐκείνου ἀπώλειαν καὶ ἰδίαν ζημίαν τιθέμενος , οὐκ οἶδε ζῆλον εὐσεβείας , οὐκ ἐτρώθη βέλεσιν ἀληθείας .
ὁ βλέπων οὖν ἀπολλύμενον καὶ μὴ ζηλῶν , Τίς ἀσθενεῖ , καὶ οὐκ ἀσθενῶ ;
, οὐκ ἔστιν οὗτος μαθητὴς Παύλου .
ἀντιπαραβαλλέτω τοῦ πατρὸς τὰ κατορθώματα , καὶ εὑρήσει αὐτὸν συνᾴδοντα ταῖς ἀποστολικαῖς φωναῖς ·
τίς ἀσθενεῖ , καὶ οὐκ ἀσθενῶ ;
τίς σκανδαλίζεται , καὶ οὐκ ἐγὼ πυροῦμαι ;
Οἱ οὕτω φρονοῦντες , ἀδελφοί εἰσι τῶν ἀποστόλων .
δίκαιος γὰρ οὐκ ἐν οἷς ἁμαρτάνει μόνον ἀθυμεῖ , ἀλλὰ καὶ ἐν οἷς βλέπει ἄλλους ἁμαρτάνοντας , Ἀθυμία κατέσχε με ἀπὸ ἁμαρτωλῶν τῶν ἐγκαταλιμπανόντων τὸν νόμον σου .
Εἴ τις ἐπὶ ταῖς ἄλλων ἁμαρτίαις ἀθυμεῖ , ζῆλον ἔχει εὐσεβείας .
ὁ γὰρ δίκαιος , ὅταν τὸν ἑαυτοῦ βίον διορθῶται , δακρύει καὶ πενθεῖ τοῦ τὴν ἁμαρτίαν ἐξαλεῖψαι τὴν ἑαυτοῦ ·
καὶ τότε τῆς ἁμαρτίας τῆς ἰδίας παυσάμενος τὰς ἄλλων λοιπὸν πενθεῖ ἁμαρτίας , Μήπως ἐλθὼν πολλοὺς πενθήσω τῶν προημαρτηκότων , καὶ μὴ μετανοησάντων .
παῦλος πενθεῖ τοὺς ἁμαρτήσαντας , καὶ μὴ μετανοήσαντας ·
σαμουὴλ πενθεῖ τὸν Σαούλ , ὡς εἰπεῖν τὸν θεόν ·
ἕως πότε σὺ πενθεῖς ἐπὶ Σαούλ ;
βλέπεις ψυχὴν ἀπολλυμένην , καὶ οὐ πενθεῖς ;
νεκρὸν ἐάν τις ἴδῃ προκομιζόμενον καὶ μὴ δακρύσῃ , ὡς ἀπηνὴς καὶ σκληρὸς καὶ θηριώδης ἐλέγχεται ·
ψυχὴν ἐὰν ἴδῃς ἐν ἀσεβείᾳ βαπτιζομένην καὶ αἰωνίῳ θανάτῳ καταδικαζομένην καὶ τῇ ἀπιστίᾳ διαμένουσαν , οὐ δακρύεις , εἰπέ μοι , καὶ πενθεῖς ;
καὶ τοῦτο εὐλαβοῦς ψυχῆς 0 ;
πάντα μὲν οὖν τὰ ἄλλα ἁμαρτήματα δεῖ πενθεῖν τὸν εὖ φρονοῦντα , ἐξαιρέτως δέ , ὅταν ἴδῃ ψυχὴν ἐν ἀσεβείᾳ βεβαπτισμένην Ἑλληνισμοῦ 0 .
ἐπὶ τῇ τοιαύτῃ ψυχῇ οὐ δεῖ μόνον πενθεῖν , ἀλλὰ καὶ πυροῦσθαι καὶ ἐμπιπρᾶσθαι τῷ ζήλῳ , ἵνα γένηται Παύλου μαθητής .
διατρίβοντος γάρ φησι Παύλου ἐν ταῖς Ἀθήναις , ἐνεπίπρατο αὐτοῦ τὸ πνεῦμα θεωροῦντος κατείδωλον οὖσαν τὴν πόλιν .
διὰ τί δὲ ταῦτα οἱ ἅγιοι φρονοῦσιν , ὥς που καὶ ὁ θαυμάσιος οὗτος πατὴρ ἔκδικος τῆς εὐσεβείας ἦν ;
καθάπερ γάρ ἐστι βασιλεὺς ὁ ἐπὶ γῆς κατέχων τῆς ὑπ αὐτὸν οἰκουμένης , ἔχει δὲ ἐν ἑκάστῳ δικαστηρίῳ τοῦ παλατίου συνηγοροῦντας ·
οὕτως ἔχει ὁ θεὸς τοὺς πιστοὺς ποιμένας ἐκδίκους τῆς εὐσεβείας .
πολλοὶ γὰρ πολλάκις διασύροντες τῶν Ἑλλήνων λέγουσιν , ὅταν ἀκούσωσι Χριστιανῶν λεγόντων αὐτοῖς ·
διὰ τί βλασφημεῖτε ;
διὰ τί ἀσεβεῖτε ;
, εὐθέως διασύρουσιν ·
ἴδε οἱ ἔκδικοι τοῦ θεοῦ ·
οὐ δύναται ἑαυτὸν ἐκδικῆσαι ὁ θεός ;
ἀλλ ἑαυτὸν οὐκ ἐκδικεῖ  οὐ γὰρ ὑβρίζει τὴν θεότητα  , ἀλλὰ διὰ πιστῶν οἰκετῶν τοὺς ἀγνώμονας δούλους μαστίζει .
χρείαν ἔχει ἐκδίκων ὁ θεός ;
ναί 0 ·
οὐκ ἐπειδὴ αὐτὸς ἀσθενεῖ , ἀλλ ἵνα σοὶ θύραν ζήλου ἀνοίξῃ 0 .
Εἰ γὰρ πάντα δι ἑαυτοῦ ἐποίει , ἀπεκλείετο ἡ ὁδὸς τῆς ζωῆς τῷ ζηλωτῇ .
Οὐκ ἐθεομάχει ποτὲ Φαραώ , καὶ ἦν ἐν ἀσεβείᾳ βεβυθισμένος ·
καὶ οὐδαμοῦ μάστιξ προσηνέχθη , ἕως ἀνέκυψε Μωϋσῆς ὁ πιστός ;
Οὐκ ἐκόμα ἡ πολύθεος πλάνη σὺν τοῖς ψευδέσιν ἱερεῦσι καὶ τοῖς ψευδοπροφήταις , καὶ οὐδαμοῦ παρὰ θεοῦ πληγή , ἕως ἀνέκυψεν Ἠλίας ὁ ζηλωτής 0 ;
ἔκδικοί εἰσιν ὁμολογουμένως τοῦ θεοῦ οἱ ἅγιοι .
ἐν ἑτοίμῳ ἔχομεν ἐκδικῆσαι πᾶσαν παρακοήν , ὅταν πληρωθῇ ὑμῶν ἡ ὑπακοή .
ἔτι δὲ ἡ θαυμασία Δεβόρρα ἐν γυναιξίν , ἡ γυναικὸς ἀσθένειαν ἔχουσα , καὶ ἀνδρείαν ἀρετῆς προφητεύουσα , περὶ ἧς φησιν ἡ γραφή 0 ·
καί Ἀνέστη Δεβόρρα , μήτηρ ἐν τῷ Ἰσραήλ , μήτηρ ἐγένετο τοῦ λαοῦ δι εὐσέβειαν καὶ τοσοῦτον ἤκμαζεν , ὥστε καὶ τοὺς στρατηγοὺς πολέμου γενομένου τοὺς περὶ τὸν Βαρὰκ λέγειν τῇ γυναικί ·
ἐὰν μὴ σὺ ἔλθῃς εἰς πόλεμον μεθ ἡμῶν , ἡμεῖς οὐκ ἐρχόμεθα .
Οὐ τῇ τῆς γυναικὸς ἐθάρρουν ἀνδρείᾳ , ἀλλὰ τῇ τῆς προφητείας δυνάμει .
ἐξῆλθον πολλοὶ συνεργοὶ τῆς τοῦ θεοῦ βουλῆς , καὶ ἐξέκοπτον τοὺς ἀλλοφύλους .
ἐκείνη οὖν ἡ μακαρία Δεβόρρα τὴν ἀλήθειαν φέρουσα λέγει ·
κύριε , οἱ ἀγαπῶντές σε , ὡς ἀνατολὴ τοῦ ἡλίου 0 ·
οἱ δὲ ἐχθροί σου , ὡς ἀπόσμηγμα λύχνου 0 1 .
κύριε , οἱ ἀγαπῶντές σε , ὡς ἀνατολὴ τοῦ ἡλίου 0 .
ἐπειδὴ ὁ ἥλιος οὐδέποτε σβέννυται ·
οἱ δὲ ἐχθροί σου , ὡς ἀπόσμηγμα λύχνου 0 1 ·
λύχνος γὰρ καὶ πρόσκαιρον ἔχει φῶς , καὶ πάλιν σβέννυται .
Εἶτα ἐπαινεῖ τὸν στρατηγὸν ὑπουργήσαντα τῇ τοῦ θεοῦ βουλῇ , καὶ μετὰ ταῦτα κελεύει καταρᾶσθαι τοὺς κατοικοῦντας Μαζώρ , ὅτι οὐκ ἐξῆλθον εἰς βοήθειαν κυρίου .
βοηθείας ἄρα ἔχρῃζεν ὁ θεός ;
δεῖ φανῆναι τοὺς βοηθοῦντας τῇ εὐσεβείᾳ .
Οὕτως οὖν καὶ ὁ θαυμάσιος οὗτος πατὴρ οὐ θεῷ ὡς ἀτονοῦντι βοηθεῖ , ἀλλ εἰς τοῦτο ταγεὶς ἐκδικεῖ τὴν εὐσέβειαν , τῷ σώματι μὲν ἐνδεικνύμενος πρὸς ἀπώλειαν , ἀλλὰ ψυχὰς ἐμβαλλόμενος πρὸς δυναστείαν .
τὰ γὰρ βέλη τοῦ δυνατοῦ ἠκονημένα 0 .
καὶ μὴ θαυμάσῃς , εἰ οἱ ποιμένες Χριστοῦ καὶ διδάσκαλοι εὐσεβείας ἐκδικοῦσι τὴν ἀλήθειαν ·
ἀλλὰ κ ἂν μὴ ᾖ τις διδάσκαλος , μη δὲ διδασκαλικὸν θρόνον πεπιστευμένος , ἀλλὰ ἁπλῶς δεξάμενος Χριστοῦ λόγον , καὶ ἐν μαθητοῦ τάξει τυγχάνων , ὀφείλει ζῆλον ἔχειν θεοῦ , καὶ ἀμοιβὰς ἀποδιδόναι τῷ εὐεργέτῃ ἐν τῷ ἐλευθεροστομεῖν , καὶ ὑπὲρ τῆς ἀληθείας φθέγγεσθαι , καὶ κατὰ ἀσεβείας ἀγωνίζεσθαι , ἵνα ἀκούσῃ Τέκνον , ἀγώνισαι ὑπὲρ τῆς ἀληθείας , καὶ κύριος ὁ θεὸς πολεμήσει ὑπὲρ σοῦ .
Οὐδὲν θαυμαστόν , εἰ εὐσέβειαν ἐκδικοῦσιν ἅγιοι 0 .
πολλάκις καλεῖ τι δι ἐπιείκειαν , ὡς θεὸς ἀγαθός , καὶ οἱ προφῆται οὐ συγχωροῦσι τρωθῆναι τὴν εὐσέβειαν ἐκ τῆς τοῦ θεοῦ ἐπιεικείας 0 .
Εἰπὸν τῷ Φαραώ ·
ἐξαπόστειλον τὸν λαόν μου ·
εἰ δὲ οὐ βούλει , ἰδοὺ ἀποστελῶ τὰ σημεῖα , καὶ πατάξω σε .
ἐπλήγη Μωϋσῆς ἐπὶ τῷ ῥήματι , καὶ δίδοται ἔννοια τῷ εὐσεβεῖ , καί φησι ·
μὴ νομίσῃς , ὅτι ἐξ ἰσοτιμίας ἔχει λαὸν αὐτός , καὶ λαὸν ὁ θεός 0 .
καὶ ἀγωνιάσας , μήποτε ἡ πολλὴ τοῦ θεοῦ ἀγαθότης καὶ ἐπιείκεια βλάψῃ αὐτόν , καὶ νομίσῃ ἀντιπολιτεύεσθαι θεῷ , ἀκούσας Ὁ λαός σου καὶ Ὁ λαός μου , ἀναφέρει τὸ κήρυγμα .
τάδε λέγει κύριος ὁ θεὸς τῶν Ἑβραίων ·
εἰ δὲ μὴ βούλει , ἰδοὺ ἐγὼ ἐξαποστελῶ τὰ σημεῖα , καὶ πατάξω σε καὶ τοὺς θεράποντάς σου ·
ἵνα μάθῃς ὅτι τοῦ κυρίου ἡ γῆ καὶ τὸ πλήρωμα αὐτῆς 0 .
ἡ γῆ ἤκουσε λαὸν καὶ λαόν , καὶ οὐκ ἠκολούθησε τῷ λόγῳ , ἀλλὰ λέγει Πᾶσα ἡ γῆ τοῦ κυρίου ἐστίν .
Εἰ γὰρ καὶ ἐπιεικείᾳ ἐχρήσατο ὁ θεός , ἀλλ οὗτος οὐ προδίδωσι τὴν δεσποτικὴν αὐθεντίαν .
διὰ τοῦτο γὰρ καὶ ὁ θεὸς οὕτως ἐλάλησεν , ἵνα γυμνωθῇ τοῦ εὐσεβοῦς ὁ ζῆλος .
ἀλλὰ καὶ φιλοῦσιν ἀεὶ πιστοὶ ὑπερβαίνειν τοῦ θεοῦ τὰ ῥήματα ·
σὺ εἶ ὁ Χριστὸς ὁ υἱὸς τοῦ θεοῦ τοῦ ζῶντος .
ὁ ζῆλος τοῦ ἁγίου πνεύματος καὶ ὑμᾶς διδασκέτω ζηλωτὰς εἶναι , καὶ ὑπὲρ εὐσεβείας πάσχειν , καὶ ἀγωνίζεσθαι ὑπὲρ δικαιοσύνης τὸν καλὸν ἀγῶνα .
ἄξιον γάρ ἐστι τὸ μιμητὰς εἶναι διδασκάλου ἀγαθοὺς μαθητάς , Μιμηταί μου γίνεσθε , καθὼς κ ἀγὼ Χριστοῦ .
θέλεις μαθεῖν , ὅτι καὶ ὁ ἁπλῶς μαθητὴς καὶ μαθητοῦ τάξιν ἔχων ὀφείλει ἔχειν ζῆλον εὐσεβείας ;
ἄκουε πῶς ὁ Χριστὸς τὸν ἐκ γενετῆς τυφλὸν ἐθεράπευσε ·
μᾶλλον δὲ αὐτῆς ἐξ ἀρχῆς τῆς ἱστορίας ἀκούσωμεν .
παράγων ὁ Ἰησοῦς εἶδεν ἄνθρωπον τυφλὸν ἐκ γενετῆς .
καὶ ἠρώτησαν αὐτὸν οἱ μαθηταὶ αὐτοῦ λέγοντες , καὶ τὰ ἑξῆς .
καὶ πτύσας , καὶ πηλὸν ποιήσας ἔχρισεν αὐτοῦ τοὺς ὀφθαλμούς , καὶ εἶπεν αὐτῷ ·
ὕπαγε , νίψαι εἰς τὴν κολυμβήθραν τοῦ Σιλωάμ ·
καὶ νιψάμενος ἀνέβλεψεν .
Οἱ Ἰουδαῖοι ἔγνωσαν αὐτόν καὶ λέγουσιν ·
Οὐχ οὗτός ἐστιν ὁ πρὸς τὴν ἐλεημοσύνην καθήμενος τυφλὸς ὤν ;
ἄλλοι ἔλεγον , ναί ·
ἄλλοι , οὔκ , ἀλλ ὅμοιος αὐτῷ ἐστιν .
ἐκεῖνος ἔλεγεν , ὅτι ἐγώ εἰμι .
Οἱ Φαρισαῖοι δὲ καὶ οἱ ἄρχοντες τῶν Ἰουδαίων ὁρῶντες , ὅτι τὸ θαῦμα πολλοὺς ἔχει ἑλκύσαι πρὸς τὸν Χριστόν , δακνόμενοι ἐκ τοῦ ζήλου τῆς ἀσεβείας , καὶ πληττόμενοι τῷ κέντρῳ τῆς ἀληθείας , καλοῦσιν ἔσω τόν ποτε τυφλόν .
καὶ ἦν ἰδεῖν πονηρὸν θέατρον , εὐσεβείας ἐκδικουμένης , καὶ πονηρῶν δικαστῶν κρινόντων , καὶ μεγάλου συνηγόρου συναγωνιζομένου , καὶ θεοῦ βραβεύοντος καὶ ἐφορῶντος .
καλοῦσι τόν ποτε τυφλὸν καὶ ἀναβλέψαντα Ἰουδαίων παῖδες καὶ ἱστῶσιν ἐν μέσῳ τοῦ συνεδρίου , καὶ λέγουσιν αὐτῷ ·
Εἰπὲ πῶς ἀνέβλεψας , καὶ τίς σου διήνοιξε τοὺς ὀφθαλμούς , καὶ τί σοι ἐποίησεν ;
ταῦτα ἔλεγον , οὐχ ἵνα μάθωσιν , ἀλλ ἵνα τῷ σχήματι τῆς ἐρωτήσεως φόβον ἐνέγκωσιν .
πολλάκις γὰρ τὸ σχῆμα τῆς ἐρωτήσεως διδάσκαλος γίνεται τῷ ἐρωτωμένῳ ἀποκρίνασθαι ἢ σιωπῆσαι ·
ὡς ἄν τις εἴποι τινὶ μέλλοντι μαρτυρεῖν εἰς πρᾶγμα ·
Οἶδας τὴν ὑπόθεσιν ;
παρῆς ;
πόθεν οἶδας τὸ πρᾶγμα ;
καὶ τὸ σχῆμα αὐτὸν διδάσκει ἀρνήσασθαι .
Οὕτω κ ἀκεῖνοι 0 ·
πῶς ἀνέβλεψας ;
τίς ἠνέῳξέ σου τοὺς ὀφθαλμούς ;
ὁ δὲ ἧττον φροντίσας τῆς ἀπειλῆς , εἴχετο μᾶλλον τῆς ἀληθείας , καί φησιν ·
ἄνθρωπός τις λεγόμενος Ἰησοῦς πηλὸν ποιήσας ἐπέχρισέ μου τοὺς ὀφθαλμοὺς καὶ εἶπέ μοι ·
ὕπαγε , νίψαι εἰς τὸ Σιλωάμ .
καὶ ἀπελθὼν ἐνιψάμην , καὶ ἀνέβλεψα .
Οὐκ ᾔδει τὴν ἀλήθειαν , ἀλλὰ τὴν εὐεργεσίαν ἐγνώρισε ·
τοῦ εὐεργέτου τὸ ἀξίωμα οὔπω ᾔδει .
ἄνθρωπός τις πηλὸν ποιήσας ἐπέχρισέ μου τοὺς ὀφθαλμούς , καὶ βλέπω .
Οὐκ ἐπίστευσαν οἱ Ἰουδαῖοι , ὅτι τυφλὸς ἦν , καὶ ἀνέβλεψεν , ἕως ὅτου ἐφώνησαν τοὺς γονεῖς αὐτοῦ τοῦ ἀναβλέψαντος .
ἡ παραγραφὴ τῆς κακίας εἰς ἀμφιβολίαν ἤνεγκε τὴν ἀλήθειαν .
καλοῦσι τοὺς γονεῖς τοῦ τυφλοῦ .
ἡ κακία καθ ἑαυτῆς συνάγει τοὺς μάρτυρας .
ἐκλήθησαν οἱ γονεῖς τοῦ τυφλοῦ .
πάλιν τὸ αὐτὸ σχῆμα τῆς ἐρωτήσεως 0 ·
Οὗτός ἐστιν ὁ υἱὸς ὑμῶν , ὃν ὑμεῖς λέγετε , ὅτι τυφλὸς ἐγεννήθη ;
πῶς οὖν ἄρτι βλέπει ;
ἐκεῖνοι τὸν τρόπον τῆς κακίας νοήσαντες , ὅτι ἀπειλὰς προσφέρουσιν , ἴσμεν , ὅτι οὗτός ἐστιν ὁ υἱὸς ἡμῶν ·
καὶ ὅτι τυφλὸς ἐγεννήθη , οἴδαμεν ·
πῶς δὲ νῦν βλέπει , ἢ τίς ἤνοιξεν αὐτοῦ τοὺς ὀφθαλμούς , οὐκ οἴδαμεν ·
αὐτὸς ἡλικίαν ἔχει , αὐτὸν ἐρωτήσατε ·
αὐτὸς τὰ περὶ ἑαυτοῦ λαλήσει .
καὶ ὅρα τοῦ θεοῦ τὴν σοφίαν .
ἵνα μὴ παραγράφωνται αὐτοῦ τὴν φωνὴν τοῦ ἀναβλέψαντος , ἢ ὡς νέου ὄντος ἢ ὡς οὐκ εἰδότος εἰπεῖν , ὡς ἐπὶ τῶν κοινῶν δικαστηρίων , ᾠκονόμησεν ὁ θεὸς πρῶτον δειχθῆναι αὐτὸν τῆς ἐννόμου ἡλικίας 0 .
ἡλικίαν ἔχει αὐτός φησιν ·
αὐτὸν ἐρωτήσατε ·
ἐπειδὴ οἱ ἀφήλικες συνηγόρων χρῄζουσιν , οἱ δὲ τελείαν φέροντες τὴν ἡλικίαν , αὐτοὶ ἑαυτῶν συνήγοροι γίνονται .
ἀπεκρίθησαν οἱ γονεῖς αὐτοῦ , καὶ εἶπον ὅτι οὗτός ἐστιν ὁ υἱὸς ἡμῶν , καὶ ὅτι τυφλὸς ἐγεννήθη , οἴδαμεν .
ὡμολόγησαν οἱ γονεῖς , ἵνα μὴ ᾖ ἀμφιβολία , ὅτι οὐκ ἦν τυφλός .
ἡλικίαν ἔχει , αὐτὸν ἐρωτήσατε ·
αὐτὸς τὰ περὶ αὐτοῦ λαλήσει .
καλοῦσι πάλιν , φησίν , αὐτὸν ἐκ δευτέρου καὶ λέγουσιν αὐτῷ ·
τί ἐποίησέν σοι ;
πῶς ἠνέῳξέν σου τοὺς ὀφθαλμούς ;
ἐκεῖνος λοιπὸν ἐνδυσάμενος θεοῦ ζῆλον , διαπτύει τὴν ἐρώτησιν , καὶ ὡς ἀναξίους ἀποκρίσεως , οὐκ ἀξιοῖ λόγου , ἀλλὰ τί λέγει αὐτοῖς 0 ;
Εἶπον ὑμῖν ἤδη , καὶ οὐκ ἠκούσατε ·
τί πάλιν θέλετέ μου ἀκούειν ;
μὴ καὶ ὑμεῖς θέλετε αὐτοῦ μαθηταὶ γενέσθαι ;
καὶ μιμεῖται τὴν Χριστοῦ διδασκαλίαν , ὁ μηδέπω ἀκούσας τὴν Χριστοῦ διδασκαλίαν .
Οἱ γὰρ Ἰουδαῖοι ἐν τοῖς ἐγκαινίοις κυκλώσαντες τὸν σωτῆρα ἐν τῇ στοᾷ Σολομῶντος , ἔλεγον αὐτῷ ·
Εἶπον ὑμῖν , καὶ οὐκ ἠκούσατε ·
καὶ ὅρα συνηγόρου εὐσέβειαν .
ἐπειδὴ προσέσχεν τῇ κακίᾳ τῶν Ἰουδαίων , ὅτι πάντα ποιοῦσι καὶ σχηματίζονται ἀπειλὴν καὶ φόβον αὐτῷ ἐπισείειν ὑπὲρ τοῦ μὴ ὁμολογεῖν αὐτὸν διδάσκαλον , λέγει αὐτοῖς ·
τί πάλιν θέλετε ἀκούειν ·
μὴ καὶ ὑμεῖς θέλετε μαθηταὶ αὐτοῦ γενέσθαι ;
τῷ εἰπεῖν μὴ καὶ ὑμεῖς 0 ;
ἔδειξεν , ὅτι τὸ ἐγὼ ὁμολογεῖται .
ταύτην τὴν φωνὴν ἐχέτω πᾶς Χριστιανὸς ἀφ Ἑλληνισμοῦ καταγόμενος .
ὅταν γάρ σοι συντύχοι Ἕλλην ἀρχαίαν ἔχων συνήθειαν πλάνης , καὶ εἴποι σοι , ὅτι Χριστιανὸς ἐγένου , εἰπὲ αὐτῷ , Ναί ·
μὴ καὶ σὺ θέλεις γενέσθαι ;
ὁ σκοπὸς τοίνυν τοῦ ἀναβλέψαντος καὶ ψυχῇ καὶ σώματι τοιοῦτος ἦν .
ἀντὶ τοῦ τοσοῦτον ἀπέχετε τοῦ ἐμὲ μεταπεῖσαι , ὅτι καὶ ἐγὼ προσδοκῶ μᾶλλον ὑμᾶς μεταβληθέντας Χριστὸν αὐτὸν καθομολογῆσαι .
Εἶτα τί πρὸς αὐτὸν οἱ Ἰουδαῖοι 0 ·
ἐλοιδόρησαν αὐτόν , καὶ εἶπον ·
σὺ εἶ μαθητὴς ἐκείνου , ἡμεῖς δὲ τοῦ Μωϋσέως ἐσμὲν μαθηταί .
ἡμεῖς οἴδαμεν , ὅτι Μωϋσῇ ἐλάλησεν ὁ θεός ·
τοῦτον δὲ οὐκ οἴδαμεν πόθεν ἐστίν .
ἐννόησον τὸ πλῆθος τῶν ἀντιλεγόντων , καὶ τὴν δύναμιν ἑνὸς τοῦ ἀνθεστηκότος .
καὶ οὐκ ἐσιώπησε πάλιν ὁ συνήγορος τῆς ἀληθείας , ἀλλ  ἵστατο , ἐν γὰρ τούτῳ θαυμαστόν ἐστι , λέγων , ὅτι ὑμεῖς οὐκ οἴδατε πόθεν ἐστίν , καὶ ἠνέῳξέν μου τοὺς ὀφθαλμούς .
Εἰ μὴ ἦν οὗτος παρὰ θεοῦ , οὐκ ἠδύνατο ποιεῖν οὐδέν .
Εἰστήκει ἀγωνιζόμενος , καὶ ὁ θεὸς ἐπόπτης καὶ βραβευτής 0 ·
πολλοὶ δεινοὶ καθ ἑνὸς ἰσχυροῦ , νέφος ἄπιστον πρὸς μίαν σταγόνα πίστεως 0 .
ἀπὸ τοῦ αἰῶνός φησιν οὐκ ἠκούσθη , ὅτι ἤνοιξέ τις ὀφθαλμοὺς τυφλοῦ γεγεννημένου .
ἐπειδὴ σεμνύνεσθέ φησι τῇ Μωϋσέως διδασκαλίᾳ .
Οὐ μνημονεύει μὲν Μωϋσέως τέως , ἵνα μὴ παροξύνῃ ·
λέγει δέ ·
ἐκ τοῦ αἰῶνος οὐκ ἠκούσθη , ὅτι ἤνοιξέ τις ὀφθαλμοὺς τυφλοῦ γεγεννημένου , τουτ έστιν , τίς ἤνοιξεν ἄλλος προφήτης ;
οὐ δὲ τὴν ὑπεροχὴν ὁρῶντες , οὐ δὲ σύγκρισιν 0 .
ὅσον δὲ οὗτος τῆς ἀληθείας ἀντείχετο , τοσοῦτον ἐκεῖνοι τῆς ἀναισχυντίας οὐκ ἐπαύοντο .
ἐπειδὴ ἀρνήσασθαι οὐκ ἐδύναντο , ἐσπούδασαν λοιπὸν καλύψαι καί φασι ·
δὸς δόξαν τῷ θεῷ ·
οἴδαμεν ἡμεῖς , ὅτι ἄνθρωπος οὗτος ἁμαρτωλός ἐστιν .
δόξα υἱοῦ ἡ δόξα πατρός , καὶ ἀμέριστος ἡ δόξα 0 1 .
ἀγωνίζεται ἔχων τὸν καλὸν ἀγῶνα πρὸς Ἰουδαίους .
δὸς δόξαν τῷ θεῷ .
ποίῳ 0 ;
τοῦ νόμου τοῦ ἡμετέρου 0 ;
καὶ δίκαιόν ἐστι ἄλλον εὐεργετῆσαι καὶ ἄλλον δοξασθῆναι ;
ἄλλος εὐεργέτης , καὶ ἄλλῳ δῶ δόξαν 0 ;
ὡμολόγησαν , ὅτι πηλὸν ἐποίησεν Ἰησοῦς , καὶ ἔχρισεν αὐτοῦ τοὺς ὀφθαλμούς ·
ὁ ἀνοίξας ὁμολογεῖται , καὶ ἄλλῳ ἀνενέγκω τὴν δόξαν ;
διὰ τί δὲ δῶ δόξαν τῷ θεῷ ;
ὅτι τὸ ἔργον τοῦτο τοῦ θεοῦ ἐστιν 0 .
Οἱ δὲ οὖν ἄκοντες ὁμολογεῖτε , ὅτι θεὸς ὁ Χριστός 0 .
Εἰ γὰρ τὸ ἔργον τοῦ θεοῦ , καὶ ὀφείλεται αὐτῷ ἡ δόξα 0 ·
ὁ ποιητὴς τοῦ ἔργου αὐτός ἐστι θεός .
ἡμεῖς οἴδαμεν , ὅτι ἄνθρωπος οὗτος ἁμαρτωλός ἐστιν .
ἀπεκρίθη αὐτοῖς ὁ ποτὲ τυφλός ·
Εἰ ἁμαρτωλός ἐστιν , οὐκ οἶδα ·
ἓν οἶδα , ὅτι τυφλὸς ὢν ἄρτι βλέπω .
μέχρι τούτου ὡς ἐπαρρησιάσατο , ἐκέλευσαν αὐτὸν ἐκβληθῆναι ἔξω .
καὶ ἐξέβαλον αὐτόν , φησὶν ὁ εὐαγγελιστής , ἔξω .
μακάριος ὁ ἀφορισθεὶς συναγωγῆς πονηρευομένων 0 .
καὶ ὅρα τί γίνεται .
ἐπειδὴ ἠγωνίσατο τὸν καλὸν ἀγῶνα , καὶ συνηγόρησε θεοῦ δόξῃ καὶ τὸν σωτῆρα ὡμολόγησεν ἐνδόξως μετὰ πολλῆς τῆς παρρησίας ·
καὶ ἦν αὐτοῦ τὸ θέατρον πεπληρωμένον τῶν παλαισμάτων , ἐξεβλήθη ἔξω ὁ παλαιστής , μὴ λαβὼν τὸν στέφανον , καὶ ἀπαντᾷ αὐτῷ ἔξω ὁ βραβευτής .
ἤκουσε γάρ φησιν ὁ Ἰησοῦς , ὅτι ἐξέβαλον αὐτὸν ἔξω ·
καὶ εὑρὼν αὐτὸν λέγει αὐτῷ .
ὢ τῆς ῥήσεως τοῦ εὑρόντος αὐτόν ·
ὃν ἀπόλλυσιν ἡ πλάνη , εὑρίσκει ἡ ἀλήθεια .
διὰ τί δὲ αὐτῷ ἀπήντησεν ;
Εἶδεν ὁ σωτὴρ ψυχὴν εὐγνωμοσύνης γέμουσαν ·
εἶδε ψυχὴν μηδέπω γνωσθεῖσαν ὑπὲρ θεοῦ λέγειν , ἀλλὰ νομίζουσαν ὑπὲρ προφήτου τινὸς πιστοῦ ·
ἐρωτᾶται γὰρ περὶ τοῦ Χριστοῦ .
καὶ τί λέγει περὶ αὐτοῦ ;
ὅτι προφήτης ἐστίν 0 .
ὁ δὲ σωτὴρ τοῦτο εἶπεν ·
Εἰ προφήτην νομίζων , καὶ ἄνθρωπον ὑπονοῶν , οὕτως ἀγωνίζεται , τί οὐ ποιήσει , ἐὰν μάθῃ τὴν δόξαν τῆς θεότητος ;
Εἰ ἄνθρωπον ὑπονοῶν , καὶ προφήτην ὀνομάζων τοσαύτην ἤνεγκεν ὑπὲρ ἀληθείας συνηγορίαν , καὶ ἀγῶνα τηλικοῦτον ἀνεδέξατο μηδέπω κατηχηθείς , ἀλλ ἀπὸ μόνης τῆς εὐεργεσίας φωτισθείς 0 ·
ἐννόησον αὐτόν , ὅτι εἰ ὑπὲρ ἀνθρώπου νομίζων συνηγορεῖν , οὐκ ἐξέστη τῆς ἀληθείας , ἐὰν μάθῃ εὐαγγελικῶς λέγειν ·
ἐν ἀρχῇ ἦν ὁ λόγος ·
καὶ ὁ λόγος ἦν πρὸς τὸν θεόν , καὶ ὁ θεὸς ἦν ὁ λόγος ·
τί ἔσται ;
διὰ τοῦτο λοιπὸν αὐτὸν εἰς γνῶσιν διωρθώσατο , τὸν μὲν ἀγῶνα ὑποδεξάμενος , τὴν δὲ πίστιν αὐτῷ σφραγίσας .
ἀπαντᾷ αὐτῷ ὁ σωτήρ 0 ·
οὐκ ἐγνώριζε γὰρ τὸν χαρακτῆρα οὗτος .
ὅτε γὰρ ἀπέστειλεν αὐτὸν ἐν τῇ κολυμβήθρᾳ τοῦ Σιλωὰμ τοῦ νίψασθαι , τυφλὸν ἀπέστειλεν ·
ὡς δὲ ἐπανῆλθε βλέπων , τὸν μὲν σωτῆρα οὐκ εἶδε τῷ πλήθει ὄντα ἀναμεμιγμένον , ἀλλὰ εὐθέως , πρὶν τοῦ δεσπότην ἰδεῖν , εἰς τὸν ἀγῶνα κληθεὶς ἠγωνίσατο .
πηλὸν δὲ πρὸ τοῦ αὐτὸν νίψασθαι ἐποίησεν ὁ δεσπότης , καὶ ἔχρισεν αὐτοῦ τοὺς ὀφθαλμούς , ἵνα ἀναπληρώσῃ τὸ λεῖπον .
ὅτε οὖν ἐξέβαλον αὐτὸν ἔξω , εὑρὼν αὐτὸν ὁ Χριστός , εἶπεν αὐτῷ ·
σὺ πιστεύεις εἰς τὸν υἱὸν τοῦ θεοῦ ;
Οὐ δεῖ γάρ σε ὡς προφήτῃ πιστεῦσαι ἀγωνιζομένῳ , ἀλλ ὡς υἱῷ τοῦ θεοῦ 0 1 .
ἐκεῖνος τὸ πρόσωπον μὴ γνωρίσας , τὴν φωνὴν ἀνεγνώρισε .
σὺ πιστεύεις φησὶν εἰς τὸν υἱὸν τοῦ θεοῦ ;
ἐπέγνω τὴν φωνήν , καὶ μετὰ περιχαρείας ἐβόησε ·
καὶ τίς ἐστι , κύριε , ἵνα πιστεύσω εἰς αὐτόν ;
διὰ τί πιστεύεις σοι λέγοντι τῷ πιστῷ ·
Οἶδα ὅτι ὁ λόγος σου ἀληθής ἐστιν ·
ὅμως δὲ κ ἂν εἴπῃς μοι τὴν γνῶσιν , οὐκ ἀμφιβάλλω σοι πιστεῦσαι .
καὶ ὁ προγνώστης ἀντέφη ·
καὶ ἑώρακας αὐτόν , καὶ ὁ λαλῶν μετὰ σοῦ ἐκεῖνός ἐστιν .
ὁ ἔσω συνηγορήσας , ἔξω διαλέγεται ·
ὁ δὲ πεφωτισμένος καὶ τὸ σῶμα καὶ τὴν διάνοιαν , ἔφησε ·
ὁ δὲ ἀποκριθεὶς εἶπεν αὐτῷ ·
ὁ δὲ ἔφη ·
πιστεύω , κύριε ·
καὶ προσεκύνησεν αὐτῷ .
ταῦτά μοι εἴρηται , ἵνα μάθητε πάντες καλῷ διδασκάλῳ ἕπεσθαι , καὶ ποιμένα ἀγαθὸν μιμεῖσθαι , καὶ ὑπὲρ ἀληθείας ἀγωνίζεσθαι ·
ὁ γὰρ ὑμῶν ἀγὼν συνεργείᾳ γίνεται τοῦ μεγάλου ποιμένος .
ἐθαυμάσατε , ὅτι τυφλὸς ἐγένετο συνήγορος τῆς ἀληθείας εὐεργετηθείς ·
θαυμάσατε τὸν λῃστὴν τὸν πρὸ τῆς εὐεργεσίας συνηγορήσαντα τῷ Χριστῷ .
ἀεὶ γὰρ θεία ψυχὴ ἀλήθειαν ζηλοῦσα , διὰ τὴν ἑαυτῆς ἀξιοπιστίαν ἀνοίγει πολλὰ στόματα συνηγοροῦντα τῇ ἀληθείᾳ .
ἐπὶ σταυροῦ ὁ Χριστὸς ἐκρέματο , καὶ δύο λῃσταί , εἷς ἐκ δεξιῶν καὶ εἷς ἐξ εὐωνύμων , καὶ Ἰουδαῖοι φλυαροῦσιν , ἀρχιερεῖς βλασφημοῦσιν 0 ·
ἴδε ὁ βασιλεὺς τῶν Ἰουδαίων , καὶ πάλιν ·
Εἰ βασιλεὺς Ἰσραήλ ἐστι , καταβάτω νῦν ἀπὸ τοῦ σταυροῦ , ἵνα ἴδωμεν , καὶ πιστεύσωμεν αὐτῷ , καὶ πάλιν ·
ἄλλους ἔσωσεν , ἑαυτὸν οὐ δύναται σῶσαι .
ὡσαύτως καὶ ὁ συσταυρωθεὶς λῃστὴς καὶ αὐτὸς ἐφλυάρει λέγων ·
Εἰ υἱὸς εἶ τοῦ θεοῦ , σῶσον σεαυτὸν καὶ ἡμᾶς .